Аԥсны Апарламент бџьарла аидысларазы Урыстәыла иҟоу аҭагылазаашьазы ақәҵара рыдыркылеит
21:06 24.06.2023 (ирҿыцуп: 21:29 24.06.2023)
© Sputnik / Томас Тхайцук Здание Парламента Абхазии
© Sputnik / Томас Тхайцук
АҞӘА, рашәара 24- Sputnik. Аԥсны Жәлар реизара адепутатцәа бџьарла аидысларазы Урыстәыла иҟоу аҭагылазаашьазы агәҭынчымра аадырԥшит, абри атәы аанацҳауеит Апарламент апресс-маҵзура.
"Аԥсны Аҳәынҭқарра Урыстәыла Афедерациа ишадгылац иадгылоит, аурыс жәлар ршәарҭадаразы анапхгара ирыдыркыло аӡбамҭақәа ирыдгылалоит", - ҳәа арбоуп ақәҵараҟны.
Уи адагьы, адепутатцәа Урыстәылеи арратә аоперациа ахьымҩаԥысуа аҵакыреи рҟны иҟоу Аԥсны атәылауаа рахь ааԥхьара ҟарҵеит, урыстәылатәи азакәанԥҵареи ишьақәыргылоу аԥҟарақәеи ирықәныҟәаларц.